Косидба на Рајцу
Косидба на Рајцу је међународна туристичка манифестација која симболично представља мобу и свечан завршетак кошења планинских ливада. Одржава се традиционално, у јулу, прве недеље након Петровдана, у организацији Туристичке организације Љиг и подршку Општине Љиг

Историјат 
Прво такмичење косача на Рајцу се одржало када и први народни вашар, далеке 1892. године, да би тек много касније 1965. и 1967. јавила идеја и Косидба на Рајцу постаје туристичка манифестација.

До сада на смотри су учествовали косци из Велике Британије, Исланда, Румуније, Русије, Холандије, Мађарске, Норвешке, као и најбољи косци из Словеније, Републике Српске и Црне Горе.

Програм и правила манифестације 
Косидба није само такмичење косача, већ приказ традиције, почев од окупљања косача, трубача, здравичара, водоноша, одласка на косидбу, косачког ручка на трави. Изворне играчке и певачке групе из околних села су у народним ношњама, а ручак од традиционалних јела се служи на ћилимима и белим чаршафима.

Ревијални део 
Пошто манифестација има и такмичарски карактер, сама косидба се одвија по већ утврђеним правилима, где косачи долазе на кошење са потребном опремом и обавезном косачком ношњом која подразумева белу вежену кошуљу, појас, беле панталоне вежене чарапе и опанке. Победник ревијалног дела такмичења добија титулу Ђидије, а понеће је косач који најбоље коси, најбољу ношњу носи, најбоље пева...

Такмичење за златну косу 
Право учествовања на такмичењу за Златну косу имају косачи, такмичари победници претходних манифестација Косидба на Рајцу, победници осталих Косидби у Србији и такмичари из иностранства.

Оцењивање сваког косача врши се:
 по броју откоса,
 по ширини првог откоса,
 по брзини покошене парцеле,
 по квалитету покошене парцеле.

Пратећи садржај 
Поред главног програма у коме се такмиче косачи у кошењу, кроз пратећи садржај одржавају се спортска такмичења, дефиле фолклорних ансамбала, косача, ручконоша, водоноша… и културно-уметнички програм у коме учествују фолклорни ансамбли, трубачи и певачи.

Галерија

Види још 
 Рајац
 Списак културних знаменитости и догађаја у Србији

Извори

Литература 
 Туристички савез Општине Љиг и Ревија за пољопривреднике "Село" - Београд организују привредну - туристичку приредбу В косидба на Рајцу 11., 12., 13. и 14. јула 1974. [Сликовна грађа] : дођите и посетите нас. - Beograd : Село, [1974?] (Нови Београд : Графички школски центар). - 1 плакат : илустр. у бојама ; 69 x 49 cm

Спољашње везе 

 

Туристичке атракције у Србији
Културно наслеђе Западне Србије
Манифестације у Љигу
Народно стваралаштво